
2026/0088 (NLE)
Propunere de
DECIZIE DE PUNERE ÎN APLICARE A CONSILIULUI
de modificare a Deciziei de punere în aplicare din 13 iulie 2021 de aprobare a evaluării planului de redresare și reziliență al Danemarcei
CONSILIUL UNIUNII EUROPENE,
având în vedere Tratatul privind funcționarea Uniunii Europene, 
având în vedere Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență[footnoteRef:2], în special articolul 20 alineatul (1), [2: 	JO L 57, 18.2.2021, p. 17, ELI: http://data.europa.eu/eli/reg/2021/241/oj.] 

având în vedere propunerea Comisiei Europene,
întrucât:
(1)	În urma transmiterii de către Danemarca, la 30 aprilie 2021, a planului său național de redresare și reziliență, Comisia a propus Consiliului ca planul să primească o evaluare pozitivă. La 13 iulie 2021, Consiliul a aprobat evaluarea pozitivă printr-o decizie de punere în aplicare[footnoteRef:3] („Decizia de punere în aplicare a Consiliului din 13 iulie 2021”). Decizia de punere în aplicare a Consiliului din 13 iulie 2021 a fost modificată prin Deciziile de punere în aplicare ale Consiliului din 9 noiembrie 2023[footnoteRef:4], 10 decembrie 2024[footnoteRef:5] și 8 iulie 2025[footnoteRef:6]. [3: 	A se vedea documentele ST 10154/21 INIT; ST 10154/21 ADD 1 la adresa: http://register.consilium.europa.eu.]  [4: 	A se vedea documentele ST 14473/23 INIT; ST 14473/23 ADD 1 la adresa: http://register.consilium.europa.eu.]  [5: 	A se vedea documentele ST 15877/24 INIT; ST 15877/24 ADD 1 la adresa: http://register.consilium.europa.eu. ]  [6: 	A se vedea documentele ST 10522/25 INIT; ST 10522/25 ADD 1 la adresa: http://register.consilium.europa.eu.] 

[bookmark: _Hlk130805569](2)	La 2 martie 2026, Danemarca a adresat Comisiei o cerere motivată de a prezenta o propunere de modificare a Deciziei de punere în aplicare a Consiliului din 13 iulie 2021 în conformitate cu articolul 21 alineatul (1) din Regulamentul (UE) 2021/241, pe motiv că planul de redresare și reziliență nu mai poate fi realizat parțial din cauza unor circumstanțe obiective. Pe această bază, Danemarca a prezentat un plan de redresare și reziliență modificat.
Modificări aduse în temeiul articolului 21 din Regulamentul (UE) 2021/241 
(3)	Modificările aduse planului de redresare și reziliență prezentat de Danemarca ca urmare a unor circumstanțe obiective vizează 12 măsuri.
[bookmark: _Hlk158894031](4)	Danemarca a explicat că patru măsuri nu mai pot fi realizate parțial din cauza unor întârzieri neprevăzute. Este vorba despre măsurile C2.R1 (Soluri bogate în carbon), C2.I6 (Reabilitarea siturilor industriale și a terenurilor contaminate), C5.I7 (Investiții în piste pentru biciclete pe drumurile publice și schema de subvenții pentru biciclete pentru municipalități) și C8.I5 (Măsură extinsă: Eficiența energetică în industrie). Din acest motiv, Danemarca a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui modificată în consecință.
(5)	Danemarca a explicat că au fost modificate opt măsuri pentru a pune în aplicare alternative mai bune, care permit reducerea sarcinii administrative și simplificarea deciziei de punere în aplicare a Consiliului, îndeplinind, în același timp, obiectivele măsurilor respective. Este vorba despre măsurile C2.I5 (Tehnologii climatice în agricultură), C3.I3 (Renovări energetice în clădirile publice), C3.I4 (Eficiența energetică în gospodării), C6.R1 (Strategia digitală), C8.R1 [Comitetul național pentru gestionarea crizei energetice (NEKST)], C8.I1 (Evaluarea zonelor destinate energiei eoliene offshore în Danemarca), C8.I2 (Perfecționarea ecologică) și C8.I3 (Înlocuirea arzătoarelor de petrol și a cuptoarelor cu gaz). Din acest motiv, Danemarca a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui modificată în consecință. 
(6)	În urma scăderii nivelului de punere în aplicare a măsurilor în conformitate cu articolul 21 din Regulamentul (UE) 2021/241, Danemarca a solicitat utilizarea resurselor care au redevenit disponibile prin scăderea nivelului de punere în aplicare pentru a spori nivelul de punere în aplicare a două măsuri. Este vorba despre măsurile C3.I4 (Eficiența energetică în gospodării) și C5.R1 (Reprioritizarea taxei de înmatriculare a vehiculelor și a taxei reduse pe energia electrică pentru încărcarea vehiculelor electrice). Pe această bază, Danemarca a solicitat creșterea nivelului de punere în aplicare a două măsuri. Decizia de punere în aplicare a Consiliului din 13 iulie 2021 ar trebui modificată în consecință.
Evaluarea Comisiei
(7)	Comisia a evaluat planul de redresare și reziliență modificat în raport cu criteriile de evaluare prevăzute la articolul 19 alineatul (3) din Regulamentul (UE) 2021/241.
Contribuția la tranziția verde, inclusiv la biodiversitate
(8)	În conformitate cu articolul 19 alineatul (3) litera (e) din Regulamentul (UE) 2021/241 și cu criteriul 2.5 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția verde, inclusiv la biodiversitate, sau la abordarea provocărilor generate de această tranziție. Suma aferentă măsurilor de sprijinire a obiectivelor climatice reprezintă 68,1 % din alocarea totală a planului de redresare și reziliență modificat și 91,9 % din costurile totale estimate ale măsurilor din capitolul privind REPowerEU, calculate în conformitate cu metodologia prevăzută în anexa VI la Regulamentul (UE) 2021/241. În conformitate cu articolul 17 din Regulamentul (UE) 2021/241, planul de redresare și reziliență modificat este conform cu informațiile incluse în Planul național privind energia și clima pentru perioada 2021-2030. 
(9)	În urma modificărilor planului de redresare și reziliență propuse de Danemarca, contribuția la obiectivele climatice a scăzut de la 69 % la 68,1 %. Scăderea contribuției la obiectivele climatice reflectă diminuarea coeficientului marcării climatice și scăderea nivelului de punere în aplicare a măsurii C8.I5 (Măsură extinsă: Eficiența energetică în industrie). Domeniul de aplicare limitat al acestor modificări nu afectează evaluarea globală a acestui criteriu.
Stabilirea costurilor
(10)	În conformitate cu articolul 19 alineatul (3) litera (i) din Regulamentul (UE) 2021/241 și cu criteriul 2.9 din anexa V la acesta, justificarea furnizată în planul de redresare și reziliență modificat cu privire la cuantumul costurilor totale estimate ale planului de redresare și reziliență este într-o măsură moderată (nota B) rezonabilă și plauzibilă, respectă principiul eficienței costurilor și este proporțională cu impactul economic și social național preconizat.
(11)	Potrivit informațiilor furnizate, evaluarea estimărilor de cost pentru măsurile existente, ale căror modificări au necesitat o nouă analiză a costurilor, arată că majoritatea costurilor sunt rezonabile și plauzibile. În plus, modificările estimărilor costurilor pentru măsurile modificate sunt justificate și proporționale în raport cu țintele revizuite și, ca atare, caracterul rezonabil și plauzibil al acestor estimări ale costurilor nu s-a modificat în comparație cu planul de redresare și reziliență inițial. În sfârșit, cuantumul costului total estimat al planului de redresare și reziliență este conform cu principiul eficienței costurilor și proporțional cu impactul economic și social național preconizat. 
Orice alte criterii de evaluare
(12)	Comisia consideră că modificările prezentate de Danemarca nu afectează evaluarea pozitivă a planului de redresare și reziliență prevăzută în Decizia de punere în aplicare a Consiliului ST 10154/21 din 13 iulie 2021 de aprobare a evaluării planului de redresare și reziliență al Danemarcei în ceea ce privește relevanța, eficacitatea, eficiența și coerența planului de redresare și reziliență în raport cu criteriile de evaluare prevăzute la articolul 19 alineatul (3) literele (a), (b), (c), (d),(da), (db), (f), (g), (h), (j) și (k).
Evaluarea pozitivă
(13)	În urma evaluării pozitive de către Comisie a planului de redresare și reziliență modificat, prin care s-a constatat că planul de redresare și reziliență îndeplinește în mod satisfăcător criteriile de evaluare prevăzute în Regulamentul (UE) 2021/241, în conformitate cu articolul 20 alineatul (2) și cu anexa V la regulamentul respectiv, ar trebui să fie stabilite reformele și proiectele de investiții necesare pentru implementarea planului de redresare și reziliență modificat, jaloanele, țintele și indicatorii relevanți, precum și cuantumul pus la dispoziție de Uniune pentru punerea în aplicare a planului de redresare și reziliență modificat.
Contribuția financiară
(14)	Costurile totale estimate ale planului de redresare și reziliență modificat al Danemarcei sunt de 1 781 489 765 EUR. Întrucât cuantumul costului total estimat al planului de redresare și reziliență modificat este mai mare decât contribuția financiară maximă actualizată disponibilă pentru Danemarca, contribuția financiară stabilită în conformitate cu articolul 4a din Regulamentul (UE) 2021/1755 al Parlamentului European și al Consiliului[footnoteRef:7], cu articolul 20 alineatul (4) și cu articolul 21a alineatul (6) din Regulamentul (UE) 2021/241 care este alocată planului de redresare și reziliență modificat al Danemarcei ar trebui să fie egală cu 1 625 890 885 EUR. Prin urmare, contribuția financiară pusă la dispoziția Danemarcei rămâne neschimbată. [7: 	Regulamentul (UE) 2021/1755 al Parlamentului European și al Consiliului din 6 octombrie 2021 de înființare a rezervei de ajustare la Brexit (JO L 357, 8.10.2021, p. 1, ELI: https://eur-lex.europa.eu/eli/reg/2021/1755/oj).
] 

(15)	Decizia de punere în aplicare a Consiliului din 13 iulie 2021 ar trebui să fie modificată în consecință. Din motive de claritate, anexa la Decizia de punere în aplicare a Consiliului din 13 iulie 2021 ar trebui să fie înlocuită în întregime.
(16)	Prezenta decizie nu ar trebui să aducă atingere rezultatului niciuneia dintre procedurile legate de acordarea de fonduri ale Uniunii în cadrul oricărui alt program al Uniunii în afară de cel prevăzut de mecanism sau procedurilor legate de denaturări ale funcționării pieței interne care ar putea fi inițiate, în special în temeiul articolelor 107 și 108 din tratat. Decizia nu prevalează asupra cerinței ca statele membre să notifice Comisiei potențialele ajutoare de stat în temeiul articolului 108 din tratat,
ADOPTĂ PREZENTA DECIZIE: 
Articolul 1 
Aprobarea evaluării planului de redresare și reziliență
Se aprobă evaluarea planului de redresare și reziliență al Danemarcei pe baza criteriilor prevăzute la articolul 19 alineatul (3) din Regulamentul (UE) 2021/241.
Articolul 2 
Modificări
Decizia de punere în aplicare a Consiliului din 13 iulie 2021 de aprobare a evaluării planului de redresare și reziliență al Danemarcei se modifică după cum urmează: 
anexa se înlocuiește cu textul care figurează în anexa la prezenta decizie.
Articolul 3 
Destinatar
Prezenta decizie se adresează Regatului Danemarcei.
Adoptată la Bruxelles,
	Pentru Consiliu
	Președintele

